চৰকাৰৰ এছঅ'পিত হতাশ বাছৰ চালক, কৰ্মচাৰী ! Prag News : Best Assamese News Channel, Latest Assam News Live Today , North East Breaking News\nচৰকাৰৰ এছঅ'পিত হতাশ বাছৰ চালক, কৰ্মচাৰী !\nগুৱাহাটী : শেহতীয়াকৈ প্ৰকাশ পোৱা এছঅ'পিক লৈ অসন্তুষ্ট বাছ চালক আৰু কৰ্মচাৰীসকল। বিভ্রান্তিকৰ এছঅ'পিক লৈ সৰব হৈ পৰিছে সদৌ অসম বেচৰকাৰী দিবা নৈশ বাছ চালক সন্থা। আন্তঃজিলা বাছসেৱা বন্ধ আছে যদিও ৰে'লসেৱা খোলা আছে। চৰকাৰৰ সিদ্ধান্তৰ বিৰোধীতাৰে ISBT ত সদৌ অসম বেচৰকাৰী দিবা নৈশ বাছ চালক সন্থাই আজি এক সংবাদমেল অনুষ্ঠিত কৰে।\nসংবাদমেলত তেঁওলোকে কয় চৰকাৰে ১৫ আগষ্টৰ পাছত শিথিলতা অহাৰ কথা কৈছিল যদিও নহল। তেনে ক্ষেত্ৰত পৰিয়াল কেনেকৈ চলিব তাক লৈ সমস্যাৰ সন্মুখীন হৈছে। সম্পাদক ৰূপম দত্তই "একো নাথাকিলে মুখ্যমন্ত্ৰী মহোদয়ৰ ঘৰত আমাক কোৰ মাৰিবলৈ দিয়ক। নহলে আমাৰ খাবলৈ একো নাই।" বুলিও উল্লেখ কৰে।\nচালক সন্থাই মুখ্যমন্ত্ৰীক কাতৰ অনুৰোধ জনাই কয়, "আমি মাক্স পিন্ধা এৰি দিছো, আপোনালোকে নিৰ্দেশ কৰক ক'ভিড কেন্দ্ৰত আমি গাড়ী ৰখাম। যিধৰণে নিৰ্দেশ দিয়ে তাকে মানি লম, মাথোন গাড়ী চলাব দিয়ক।"
